Datasets:

premio-ai

/

TheArabicPile_Miscellaneous

like 0

السؤال: لو كتب شخص ما سيرتك ما العنوان المناسب لها في نظرك ؟ الجواب: مش عارف لسة

السؤال: اذا كان بإمكانك أن تغير شيئا واحدا في العالم فما الذي ستغيره ؟ الجواب: الجهل

السؤال: ما المواضيع التي تحب الحديث عنها ؟ الجواب: يااااااه كتير

السؤال: ما المشروب الذي تفضَله عندما تكون عطشان ؟ الجواب: عصير القصب

السؤال: هل يمكن للتلفزيون أن يجعلنا أغبياء ؟ الجواب: ممكن جدااااا و أحيانا ممكن العكس

السؤال: هل تعتقد أن المال بإمكانه أن يشتري الحب ؟ الجواب: لا إلا عند عبيد المال

السؤال: كم العمر الذي تود عيشه و لماذا ؟ الجواب: مش عارف لأنى ببساطة مش عارف مسلية اوى حكاية الاسئلة دى

السؤال: ما الموضوع الذي تود أنك لو عرفت حوله أكثر ؟ الجواب: صناعة القادة

السؤال: كم يعيش الحب ؟ الجواب: بقدر ما يعيش السبب فى وجوده

السؤال: ما الشيء الذي ينبغي أن يكون في مدينة مثالية ؟ الجواب: أناس مثاليون

السؤال: كيف يختلف الناس الناجحون عن غير الناجحين ؟ الجواب: من العبارات اللى أعجبتنى أن الناجحين لديهم المبادرة ليقومون بالأعمال التى لا يحب الفاشلون القيام بها

السؤال: ما هو آخر شيء اشتريته ؟ الجواب: كتاب الفيزيا

السؤال: ما الأشياء التي تجعلك حقا سعيدا ؟ الجواب: إن حياتى تكون تطبيق لما أؤمن به

السؤال: هل تعتقد أن كل شيء يحدث لسبب ما ؟ الجواب: كل شىء بلا استثناء

السؤال: ما هو الفن بالنسبة لك ؟ الجواب: توصيل فكرة عميقة بأسلوب بسيط

السؤال: ما هو نوع الناس الذين لا تحبهم ؟ الجواب: المتكبرين

السؤال: ولا نفسك تعتذر لحد ومتردد برضه ؟ الجواب: حاليا مافيش فى بالى ده عادة بعتذر مباشرة لأن شعورى بالذنب تجاه شخص معين بيبقى شديد

السؤال: ايه اكتر حاجة بتضايقك من نفسك الجواب: لما أعمل حاجة أنا عارف إنها غلط أو مش مقتنع بيها بيكون نوع من ضعف التحكم فى الذات

السؤال: نفسك تقول حاجه لحد ومتردد ؟ الجواب: ماعتقدش

السؤال: ما الذي تنتظره بفارغ الصبر ؟ الجواب: رؤية للمستقبل

السؤال: ما هو الفرق الرئيسي بين الحيوانات والبشر ؟ الجواب: حرية القرار

السؤال: ما هي اللحظة التي إفتخرت فيها بنفسك حقا ؟ الجواب: لما كنت سبب فى تغيير إيجابى فى حياة إنسان

السؤال: ما هي القاعدة رقم 1 في حياتك ؟ الجواب: أفهم أولا ثم أى شىء آخر

السؤال: ما الذي تنصح أن يحاول كل شخص القيام به ؟ الجواب: أن يجعل المستقبل أفضل من الماضى

السؤال: كيف تحب الاحتفال بعيد ميلادك ؟ الجواب: اعمل تقييم للسنة السابقة ليس أكثر

السؤال: هل ينبغي أن نقرأ كتبا كثيرة ؟ الجواب: أكيد و ينبغى كذلك أن نتعلم مما نقرؤه

السؤال: ما هو طولك ؟ الجواب: احم حتى هنا لا حول و لا قوة إلا بالله

السؤال: ما هو آخر كتاب قرأته ؟ الجواب: العادات السبع للناس الأكثر فعالية للكاتب ستيفن كوفى

السؤال: ما هو هدف الحياة ؟ الجواب: فرصة لكل إنسان أن يقدم شيئا ما

السؤال: ما هو أهم درس تعلمته في حياتك ؟ الجواب: الظروف لا تحدد مصيرك

السؤال: ماذا تعني الحرية بالنسبة لك ؟ الجواب: بالنسبة لى معناها هو أن أختار ما أفعله بقناعتى و أن أكون مسؤولا عن نتائج هذا الاختيار

السؤال: ما الافضل القيام به بعد يوم طويل وشاق ؟ الجواب: قراءة ما يتيسر من القرءان

السؤال: ما هو أهم قرار أخذته في حياتك ؟ الجواب: إنى أبطل إتباع الآخرين طالما طريقهم آمن و أبدأ أفكر لنفسى بنفسى و أقرر و أعيش حياتى بقى

السؤال: من هو آخر شخص تحدّث معه في الهاتف ؟ الجواب: أحمد سعد الدين

السؤال: الى أي مدى أنت سعيد حسب مقياس من 1 الى 10 ؟ الجواب: ممممم سؤال صعب بس ممكن أقول حاليا 7 و بسعى للوصول لـ 9 بإذن الله تعالى

السؤال: ما هو نوع الناس الذين لا تحبهم ؟ الجواب: المتكبرين

السؤال: ما أفضل نصيحة أً سديت لك على الاطلاق ؟ الجواب: اقرأ

السؤال: اريد ان اكون مثل صديقى فى اكمل بكلمات مناسبه الجواب: أعتذر عن الإجابة مافيش حاجة فى ذهنى فى الفترة الحالية من الناحية دى

السؤال: ما هو الفرق الرئيسي بين الحيوانات والبشر ؟ الجواب: القدرة على الاختيار الحر

السؤال: ما الشي الذي أنت بحاجة إليه ؟ الجواب: وعى و تجربة

السؤال: مين عاملهم على الفيس الجواب: مش كل الـ عاملهم الخاصية دى أصلا فمش متذكر عاملها لمين و مين لا

السؤال: لو اتعرض عليك رحله للقدس تروح ؟ الجواب: من الناحية النظرية أحب جدا أروح و لكن من الناحية العملية فده مش وقتها الأنسب

السؤال: أحنا البشر كلفترةبنقولانا نقصنى كذا وابقى كدة تمام اواعرف كذا وابقى كدة تمام ماذا عنك الان ؟ الجواب: حلو السؤال ده أنا عادة بكون تمام فى الوقت اللى حياتى فيه منظمة يعنى وقت منظم و استخدام للوقت بطريقة أحسن فى الوقت الحالى مش منظم حياتى و أفكارى كفاية ده اللى عاوز يتظبط و ربنا المستعان

السؤال: مش كدة الى باعك بيعه توافقعلى المقوله ولا تعترض الجواب: على حسب معناها فى نظرك فى رأيى إن يبيعك فانت ماتخلى عندك أمل فيه لكن خليك انت بأخلاقك كل ما فى الأمر هو إنك تنقله من دائرة العلاقات المقربة للعلاقات العامة و المعارف مع وجود الحذر

السؤال: هل بإمكانك إعطاء نصيحة مفيدة ؟ الجواب: ممكن ليه لأ

السؤال: ممكن تخسر حد من حكايه سمعتها من احد أعدائه ؟ عندك ثقافه الأعتذار لو غلطت فى حق حد ؟ الجواب: الأولى ماعتقدش ثقتى فى حد تقع بسبب حاجة سمعتها خصوصا إن الثقة بالنسبة لى شىء مكتسب يعنى عشان أثق فى حد لازم أعرف الأول إنه أهل للثقة أما عن ثقافة الاعتذار فأعتقد إنها فى المجمل موجودة و الحمد لله لكنى لسة فى بداية حياتى فكل فترة أمر تغيرات و أعيد تنظيم نفسى فأحيانا ممكن ماتبقاش موجودة أو واضحة فى فترات التغيير دى

السؤال: انت متهم بأنك تستعبط فى بعض الاحيان ؟ ماذا ترى فى هذا الاتهام ؟ الجواب: ههههه مافهمتش السؤال أستعبط يعنى ايه بالظبط أصلا ؟

السؤال: كيف ترى نفسك بعد 10 سنوات ؟ كيف تجيب عن السؤال السابق بثقة الجواب: ههههههههه أطالب بتأجيل السؤال لغاية ماعرف مين بيغش أسئلتى و يسألها لى

السؤال: تفتكر انت ظالم حد ؟ الجواب: فى الوقت الحالى ؟ مش عارف بأمانة فعلا أتمنى ما أكون ظالم لحد و أتمنى لو ظلمت حد إنه يسامحنى

السؤال: ما هو برنامجك التلفزي المفضّل ؟ الجواب: علمتنى الحياة 1 و 2 رياح التغيير 1 و 2 أسرار القيادة النبوية

السؤال: انت مين بالظبط ؟ الجواب: انا حاجات كتير كده فى بعض ممكن لو عرفت اللى بيسأل أقدر أجاوبه بالطريقة الأنسب

السؤال: راضى عن نفسك ؟ الجواب: بشكل عام الحمد لله نعم

السؤال: لو كنت شخصا غير مرئي ، ماذا كنت ستفعل ؟ الجواب: أتفرج على الناس شوية و أقعد مع نفسى أفكر شوية

السؤال: ما هو أهم شيء تعلمته في الحياة ؟ الجواب: جايز يكون إنها تتغير بمشيئة الله عز و جل

السؤال: هل تلعب أي لعبة على الانترنت ؟ الجواب: لا

السؤال: ماذا فعلت في عطلة الاسبوع الماضي ؟ الجواب: مش فاكر خاااااااالص

السؤال: رأيك فى الموقع ده شايفه كويس بيكشفلك حاجات فى اغوار نفسك ولا مجرد موقع استعراض عضلات وأغلبه ملئ بالنرجسية وحب اظهار الذات ؟ الجواب: الاتنين موجودين فيه دعنى أقولك إنى بسبب الجزء التانى ده فكرت إنى أقفل حسابى على الموقع ده و علشان الجزء الأول تركته كما هو بقول جايز أتعلم منه و جايز الأسئلة دى تفيدنى فى مدى فهمى لذاتى

السؤال: اكتر موقف انت قلت فيه لن اتنازل عن موقفى كنت فيه فى صراع مع نفسك ؟ الجواب: كان موقف مؤلم و فيه جزء مظلم خلينى أبقى أحكيهولك فى يوم فى ساعة صفا بينى و بينك

السؤال: متى قلت بحبِك لغير الوالده ؟ او حسيت بيها ؟ شئ طبيعي جدا الإحساس ده فى السن ده اعتقد كده الجواب: حسيت بيها من فترة قصيرة هو فعلا شعور طبيعى فى السن ده لكن تبقى التصرفات تدخل فى إطار تحكم العقل و المبادئ فبالتالى الحمد لله مش فى نيتى شىء يخالف ما أؤمن بيه و عندى قناعة إن الشعور ده بييجى و يروح فى الوقت ده كل فترة و بالتالى بعتبره نوع من النضج النفسى أكتر منه حاجة تانية

السؤال: متى قلت انا جبان الجواب: على فكرة سؤال متى ده سؤال صعب عليا قوى بسبب الذاكرة الحديدية اللى بعانى منها ممكن لما كان يبقى عندى رأيى و مارضاش أقوله خوفا من نظرة الناس ممكن فى سنة أولى ثانوى و الله أعلم

السؤال: متى قلت سيبونى لواحدى مش عايز اعرف حد الجواب: ماعتقدش إنى قلتها

السؤال: متى قلت اغربوا عن وجهى الجواب: مش فاكر بس بحب أبقى لواحدى لما أعانى من ضغط عشان أعرف أفكر لأن غالبا اللى بيبقوا حواليا وقتها بيشوشروا على تفكيرى

السؤال: الشجاعة لا تتعارض مع الحياء في نظرك ؟؟ الجواب: هما بيكملوا بعض فى رأيى بالذات عند المرأة فالشجاعة تخلينى أقول رأيى مهما كان الشخص اللى قدامى و الحياء بمنعنى إنى أتجاوز حدود الأدب و يخلينى أقول رأيى ببأسلوب لطيف الشجاعة تخلينى أقدر أعترض على حاجة أنا شايفها غلط اعتراض واضح و الحياء يخلينى أقدم اعتراضى الواضح و لكن مايكونش اعتراض جارح للآخرين

السؤال: ما هى المستحيلات الاربعة فى رأيك ؟ الجواب: هو أصل الموضوع ده تقريبا على حد علمى إن يقال إن المستحيلات الثلاثة هى الغول و العنقاء و الخليل الصديق الوفى و بالتالى تكون صيغة بلاغية كلمة من رابع المستحيلات

السؤال: كيف تسعد نفسك ب 3 جنيه فقط ؟ الجواب: بالمناسبة أنا اللى كنت بسألك السؤال ده بص يا سيدى ممكن أخلى جنيه منهم صدقة و جنيه أشترى بيه فول أسوانى فول سودانى مالح و الجنيه التالت مش محتاج أصرفه و بالتالى أخليه فى جيبى علامة بسيطة على إنى بتحكم فى الفلوس اللى معايا مش هى اللى بتتحكم فيا

السؤال: ممكن تعزم خطيبتك على آيس كريم بالعيش الجواب: طب انت بس شوف لى الخطيبة دى و مالكش دعوة بعد كده مش شغلك ههههههه

السؤال: حيوانك المفضل ؟ الجواب: مممممم مافيش أحب أتفرج على الحيوانات و أراقبها لكن لا يوجد حيوان مفضل و إن كنت أحب السلاحف و لا أدرى لماذا

السؤال: ما هي أكثر صفة تعجبك من صفات المرأة ؟ الجواب: العقل الشجاعة الحياء الثلاثة مع بعض يكملوا بعض لو واحدة منهم مش موجودة فأكيد مش ده قصدى

السؤال: هل تحتاج إلى المال لتكون سعيدا ؟ الجواب: لا كفاية على رضا ربنا ساعتها بقى سعيد أيا كان مكانى بعتقد إن اللى يرضى عنه ربنا مش لازم يبقى عنده مال لكنه أكيد بيبقى سعيد من جواه و ممكن نعتبر دى العلامة الداخلية

السؤال: من هي الموسيقي الأكثر شهرة في بلدك ؟ الجواب: بلاش تفكرنى عشان بتعب

السؤال: ما أعظم نجاح حققته ؟ الجواب: ماعنديش حاجة اسمها أعظم نجاح حققته لأن كل نجاح فى حياتى هو توفيق و عون من ربنا عز و جل على كل حال أكتر نجاح سعيد إن ربنا وفقنى ليه هو نشاط نادى التنمية البشرية ماكنتش بشتغل فيه لواحدى طبعا لكنى سعيد إنى كنت جزء أساسى منه لغاية السنة اللى فاتت و الحمد لله الذى بنعمته تتم الصالحات

السؤال: ما المواضيع التي تحب الحديث عنها ؟ الجواب: كل ما له معنى و فائدة و أفهم فيه

السؤال: ما نوع الأفلام التي تعجبك ؟ الجواب: الأفلام التى لها معنى سليم و طريقة عرض محترمة

السؤال: من هو آخر شخص عانقته ؟ الجواب: تقريبا أمى

السؤال: عمرك حبيت ؟ الجواب: بالمعنى التقليدى لا

السؤال: ما هي العبارة السينمائية المفضلة لديك ؟ الجواب: مش فاكر

السؤال: ما هو أسوأ مكان كنت فيه ؟ الجواب: أكتر مكان أكره أكون فيه الأفراح

السؤال: أنت كويس اجابه مفصله الجواب: الحمد لله تمام زى الفل بحب بقى أقول إنى بخير و نعمة و فضل من الله عظيم مع ابتسامة واسعة و مرحة

السؤال: هل هناك شخص وضعته فى مكانه معينه ثم نزل منها ؟ الجواب: طبيعى لأن مش دايما بتبقى نظرتنا للناس نظرة سليمة لكنى مش بهتم بالتفكير فى الموضوع ده يعنى مش بتبقى صدمة

السؤال: هو الى رص لك الرصه العظيمه دة مهندس ؟ الجواب: لا لسة داخل هندسة السنة دى ان شاء الله والده مهندس و أخوه فى هندسة

السؤال: ازيك يا عمر الجواب: الحمد لله زى الفل يا صاحبى

السؤال: ما هو أهم شيء ينبغي أن تقوم به اليوم ؟ الجواب: أبحث عن معلومات أكتر عن مجال الهندسة

السؤال: لو كان لك أن يعيش للأبد ، هل تريد ذلك ؟ الجواب: ماعتقدش عشان هتبقى حاجة صعبة اوى و بعد فترة هتبقى الحياة مملة على ما أعتقد لأن ماعادش فيه حاجات جديدة أو تغييرات كبرى لأن التغييرات الكبرى نفسها هتبقى حاجة معتادة

السؤال: ما هو أنسب عمر للزواج ؟ الجواب: مش عمر محدد و لكن اللى بيحدد ده 3 حاجات فى رأيى هل وصلت للنضج الكافى لتكوين أسرة ؟ هل لديك القدرة على تولى مسئوليات الأسرة المادية و المعنوية ؟ هل وجدت الشخص المناسب ؟

السؤال: ما الاغنية التي تعبر عن مزاجك الان ؟ الجواب: لو فى يوم كان الحمل عليك تقيل و تايه لواحدك مش لاقى دليل و الهموم تخلى الليل طويل و ترميك فى غربة و مرارة و ويل مد ايديك تلقاه دايما حواليك هو الله قبلك حاسس بيك ان شاء الله هاتلاقى الطريق

السؤال: لوكانت لك أجنحة ، إلى أين سوف تطير ؟ الجواب: كفاية أطير فى السما حتى لو فوق بيتنا

السؤال: لماذا تعمَر النساء أطول من الرجال ؟ الجواب: مش عارف

السؤال: هل نصبح سعداء فقط حين نلتقي بالذي نحبه ؟ الجواب: مش شرط لكن عدم وجودهم له تأثيره برضه

السؤال: 2012 05 11 85 82 الجواب: حفظت الرابط مؤقتا اقرؤه قريب ان شاء الله

السؤال: هل تؤمن بالقدر ؟ الجواب: جدااااااااااااا

السؤال: ان شاء الله عن قريب هاقرأه الجواب: اوووك

السؤال: أين يعيش أسعد الناس ؟ الجواب: داخل أرض مشتركة بين قلبه و عقله و روحه

السؤال: ل هههههههههه دايما كدا فاضح نفسى بردوا هنا باسأل ناس كتير والاقيهم كاتبين لى منور يا علاء فى االاجابة يا جماعةعرفتوا منين عرفناك من أسلوبك مش عارف ايه لكن ايه هيا العادة الثامنة بقى نستغلك شويا الجواب: ههههههه بص يا سيدى العادة الثامنة هى العادة اللى بعد العادات السبع المشهورة اوى بتاعة ستيفن كوفى بيتكلم فيها عن فكرة زى ماتقول كده إن الواحد يلاقى نفسه و يكون بيتولى قيادة حياته و بيمارس الدور القيادى ده فى أماكن وجوده حتى لو ماكانش فى منصب قيادى جرب تقرؤه و مش هتخسر حاجة إن شاء الله

السؤال: لماذا يستمتع بعض الناس بالحياة والبعض الآخر لا ؟ الجواب: أولا هو قضاء ربنا و مكتوب ثانيا كل واحد بيتصرف فى حياته بطريقة معينة الطريقة دى بتأثر على نظرته للحياة باختصار بيحصل للواحد أحداث و هو بيختار ازاى يتعامل مع الأحداث دى و على حسب حاصل جمع الحدث رد الفعل بتكون النتيجة

السؤال: ههههههه عرفت منين يا أخى عموما منور وايه كتاب العادة الثامنة دا مين المؤلف الجواب: عرفت من ان سيادتك بتقولى سبت المنتدى و قلت انت و جهاد الحاجة الوحيدة اللى تجمع التلاتة دول و ليها مدونة اسمها وحى القلم محطوط الرابط بتاعها على صفحتها على الموقع هنا هو حضرتك

السؤال: منور يا عمر دا انا هاهريك أسئلة انت وجهاد سبتوا المنتدى وجيتوا هنا هههههههههه انا مين بقى الجواب: ههههههههههه علاء ابن الشاطىء

السؤال: ما هو الكتاب أو الفيلم الذي له وقع كبير في نفسيتك ؟ الجواب: كتاب العادة الثامنة كنت أقرؤه أيام امتحانات الثانوية العامة السنة اللى فاتت أثناء قراءته كنت أتشجع أكتر و اكتر إنى أتحمل خصوصا إنى قبل الامتحانات مباشرة كنت أعانى من أزمة مرت بخير الحمد لله و تبقى للكتاب ذكرى جميلة فى ذهنى

السؤال: ما الاشياء التي تفضّل فعلها خلال فصل الصّيف ؟ الجواب: تدريبات مهارات حياتية سفر داخل مصر معسكرات

السؤال: كيف تكون سعيدا ؟ الجواب: تبقى عندى رؤية للفترة القادمة من حياتى عارف أنا عاوز ايه أكون مسيطر على نفى بحيث أحقق أهدافى و أبتعد عن تضييع الوقت و قبل كل ده أكون قريب من ربنا سبحانه و تعالى

السؤال: ما أغنيتك المفضلة حتى هذه اللّحظة ؟ الجواب: إن شاء الله لـ ماهر زين و احلم معايا لـ حمزة نمرة